અમદાવાદ: કપડવંજ નજીક નવાગામ પાસે એક દારૂડિયા જમાઈએ સસરા સાથે ઝઘડો કરી ધારિયાનો ઘા ઝીંકી સસરાને મોતને ઘાટ ઉતારતાં પોલીસે ખૂનનો ગુનો દાખલ કરી સઘન તપાસ હાથ ધરી છે. અા અંગેની વિગત એવી છે કે કપડવંજ નજીક નવાગામની સીમમાં મકાન બાંધી ભૂપતસિંહ શિવાભાઈ પરમાર તેમના પરિવાર સાથે રહેતા હતા. ભૂપતસિંહને બે પુત્રો અને બે પુત્રીઓ છે. બંને પુત્રીઓને પરણાવી દીધી છે. મોટી પુત્રી સંગીતાને કપડવંજ તાલુકાના અાંબોલિયા નજીક તથડી ગામે રહેતા દીપકભાઈ તખતભાઈ પરમાર સાથે અાઠ વર્ષ અગાઉ પરણાવી હતી. દીપકને દારૂ પીવાની ટેવવાળો હોય તે અવારનવાર સંગીતાને મારઝૂડ કરી હેરાન-પરેશાન કરતો હતો.